ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କିର୍ଗିଜ୍ ଗଣତନ୍ତ୍ର ଗସ୍ତ  ଅବସରରେ ପ୍ରଧାନମନ୍ତ୍ରୀଙ୍କ ପ୍ରେସ ବିବୃତ୍ତି
କିର୍ଗିଜ ଗଣତନ୍ତ୍ରର ମାନ୍ୟବର ରାଷ୍ଟ୍ରପତି ଏବଂ ମୋର ବନ୍ଧୁ ଶ୍ରୀ ସୁରୋନବେ ଜିନବେକୋଭ,
ମହିଳା ଏବଂ ଭଦ୍ରମଣ୍ଡଳୀ
ରାଷ୍ଟ୍ରପତି ଜିନ୍ବେକୋଭଙ୍କୁ ମୋର ଏବଂ ମୋର ପ୍ରତିନିଧୀ ଦଳକୁ ସ୍ୱାଗତ ଜଣାଇଥିବାରୁ ମୁଁ କୃତଜ୍ଞତା ଜଣାଉଛି । ପ୍ରାୟ ୩୦ ବର୍ଷର ଅଭୂତପୂର୍ବ ସଫଳତା ପାଇଁ ମୁଁ ର୍କିଗିଜସ୍ଥାନକୁ ଅଭିନନ୍ଦନ ଜଣାଉଛି । ଏହାର ପ୍ରାକୃତିକ ସୌନ୍ଦର୍ଯ୍ୟ, ଶକ୍ତିଶାଳୀ ଗଣତନ୍ତ୍ର ଏବଂ ପ୍ରତିଭାଶାଳୀ ବ୍ୟକ୍ତିଙ୍କ ଯୋଗୁଁ ଏହି ଦେଶର ଭବିଷ୍ୟତ ଉଜ୍ଜ୍ୱଳ । ର୍କିଗିଜ୍ ଲୋକଙ୍କର ଭାରତ ପ୍ରତି ଥିବା ବନ୍ଧୁତା ଏବଂ ପ୍ରେମ ହୃଦୟସ୍ପର୍ଶୀ ଅଟେ । ମୋର ଶେଷ ଗସ୍ତ ସମୟରେ ଏବଂ ଏଥର ମଧ୍ୟ ଏହାକୁ ମୋର ଘର ପରି ଅନୁଭବ କରିଛି ।
ମାନ୍ୟବର,
ଏସସିଓ ସମ୍ମିଳନୀର ସଫଳ ଅଧ୍ୟକ୍ଷତା ପାଇଁ ମୁଁ ଆପଣଙ୍କୁ ଅଭିନନ୍ଦନ ଜଣାଉଛି । ଆପଣଙ୍କ ଅଧ୍ୟକ୍ଷତାରେ, ଏସ୍ସିଓ ଆଞ୍ଚଳିକ ସହଯୋଗରେ ଉନ୍ନତି ଆଣିବା ପାଇଁ ଅନେକ ପଦକ୍ଷେପ ନେଇଛି । ଗତ ମାସରେ ନୂଆଦିଲ୍ଲୀରେ, ତୁମେ ମୋର ଶପଥ ଗ୍ରହଣ ସମାରୋହରେ ଉପସ୍ଥିତ ଥିଲ । ମୁଁ ତୁମ ପାଇଁ କୃତଜ୍ଞ । ମୁଁ ମଧ୍ୟ ଖୁସି ଯେ ଆଜି ତୁମ ସହିତ ଆମର ଦ୍ୱିପାକ୍ଷିକ ସମ୍ପର୍କକୁ ସମୀକ୍ଷା କରିବାର ସୁଯୋଗ ମିଳିଛି । ଉଭୟ ଭାରତ ଏବଂ ର୍କିଗିଜ ଗଣତନ୍ତ୍ର ପାରସ୍ପରିକ ସମ୍ପର୍କକୁ ଗୁରୁତ୍ୱ ଦିଅନ୍ତି ।
ବନ୍ଧୁଗଣ,
ଆଜି ମୁଁ ରାଷ୍ଟ୍ରପତି ଜିନ୍ବେକୋଭଙ୍କ ସହ ଅନେକ ପ୍ରସଙ୍ଗରେ ବ୍ୟାପକ ଆଲୋଚନା କରିଥିଲି । ଆମେ ଦୁହେଁ ଅନୁଭବ କରୁଛୁ ଯେ ଆମ ମଧ୍ୟରେ ସହଯୋଗ ପାଇଁ ଅପାର ସମ୍ଭାବନା ଅଛି । ଆଜି ଆମେ ଆମର ଦ୍ୱିପାକ୍ଷିକ ସମ୍ପର୍କକୁ ରଣନୀତିକ ଭାଗିଦାରୀ ସ୍ତରକୁ ନେବାକୁ ନିଷ୍ପତ୍ତି ନେଇଛୁ । ଆମର ସହଭାଗୀତାର ପ୍ରତ୍ୟେକ କ୍ଷେତ୍ରରେ ଏହା ଆମକୁ ଦୀର୍ଘକାଳୀନ ସହଯୋଗ କରିବାରେ ସାହାଯ୍ୟ କରିବ ।
ବନ୍ଧୁଗଣ,
ଦୁଇଟି ପ୍ରାଚୀନ ଏବଂ ଗୌରବମୟ ସଭ୍ୟତା ହିସାବରେ, ଆମେ ସ୍ୱାଭାବିକ ଭାବରେ ପରସ୍ପର ସହିତ ସଂଯୁକ୍ତ । ଭାରତ ଏବଂ ମଧ୍ୟଏସିଆର ଗଭୀର ଐତିହାସିକ ଏବଂ ସାଂସ୍କୃତିକ ସମ୍ପର୍କ ରହିଛି । ଭାରତ ଏବଂ ର୍କିଗିଜ୍ ଗଣତନ୍ତ୍ର ହେଉଛି ମହାକାବ୍ୟର ଦେଶ । ଉଦାହରଣ ସ୍ୱରୂପ, ଭାରତରେ ମହାଭାରତ ଏବଂ ରାମଚରିତ ମାନସ ଏବଂ ର୍କିଗିଜ୍ ଗଣତନ୍ତ୍ରର ମାନସ । ଆମେ ଦୁହେଁ ଗଣତାନ୍ତ୍ରିକ ରାଷ୍ଟ୍ର ଏବଂ ବିବିଧତାରେ ପରିପୂର୍ଣ୍ଣ ।
ଆମର ପ୍ରାଚୀନ ସମ୍ପର୍କ ଏବଂ ଶାନ୍ତିକୁ ଦୃଢ କରିବାର ଆମର ସାଧାରଣ ଭାବନା ଆମ ସମ୍ପର୍କକୁ ଆହୁରି ମଜବୁତ କରିବାକୁ ପ୍ରେରଣା ଯୋଗାଇଲା । ଏହା ମଧ୍ୟ ଆମର କୂଟନୈତିକ ସମ୍ପର୍କକୁ ବିସ୍ତାର କରିଛି । ଦ୍ୱିପାକ୍ଷିକ ଏବଂ ବହୁପକ୍ଷୀୟ ପ୍ରସଙ୍ଗର ବିଭିନ୍ନ କ୍ଷେତ୍ରରେ, ଭାରତ ଏବଂ ର୍କିଗିଜ୍ ଗଣତନ୍ତ୍ର ନିୟମିତ ଭାବରେ ପରସ୍ପର ସହିତ ପରାମର୍ଶ କରନ୍ତି । ଅନେକ ଆନ୍ତର୍ଜାତୀୟ ପ୍ରସଙ୍ଗରେ ଆମେ ସମାନ ମତ ରଖିଥାଉ । ମିଳିତ ଜାତିସଂଘ ଏବଂ ଅନ୍ୟାନ୍ୟ ଆନ୍ତର୍ଜାତୀୟ ପ୍ଲାଟଫର୍ମରେ ଆମର ଦୃଢ ସହଯୋଗ ରହିଛି । ସାମରିକ ତାଲିମ, ମିଳିତ ସମରାଭ୍ୟାସ, କ୍ଷେତ୍ର ଅନୁସନ୍ଧାନ ଏବଂ ସାମରିକ ବୈଷୟିକ କ୍ଷେତ୍ରରେ ଆମର ପ୍ରତିରକ୍ଷା ସହଯୋଗ ବୃଦ୍ଧି ପାଇଛି । ପ୍ରତିରକ୍ଷା ସହଯୋଗ ଉପରେ ଏକ ମିଳିତ କାର୍ଯ୍ୟ ଗୋଷ୍ଠି ଗଠନ କରିବାକୁ ଦୁଇ ଦେଶ ନିଷ୍ପତ୍ତି ନେଇଛନ୍ତି । ଉଭୟ ଦେଶ ମଧ୍ୟରେ ଅର୍ଥନୈତିକ ସହଯୋଗର ଅପାର ସମ୍ଭାବନା ରହିଛି ।
ବନ୍ଧୁଗଣ,
ଆଜି ଆମର ଏକ ଦ୍ୱିପାକ୍ଷିକ ବିନିଯୋଗ ଚୁକ୍ତି ଏବଂ ଡବଲ୍ ଟ୍ୟାକ୍ସେସନ୍ ଆଭୋଏଡାନ୍ସ ଏଗ୍ରିମେଣ୍ଟ  ଥିଲା । ବାଣିଜ୍ୟ ଏବଂ ଅର୍ଥନୈତିକ ସହଯୋଗ କ୍ଷେତ୍ରରେ ଆମେ ପାଞ୍ଚଞ୍ଚ ବର୍ଷର ରୋଡମ୍ୟାପ୍ରେ ମଧ୍ୟ ସହମତ ହୋଇଛୁ । ଆଜି ରାଷ୍ଟ୍ରପତି ଜିନବେକୋଭ ଏବଂ ମୁଁ ମିଳିତ ଭାବେ ବି୨ବି ସହଯୋଗ ବୃଦ୍ଧି ପାଇଁ ଭାରତ-ର୍କିଗିଜ ବ୍ୟବସାୟ ଫୋରମର ଉଦଘାଟନ କରିଛୁ । ଚଳିତ ବର୍ଷ ବିସେକ୍ ରେ ‘ନମସ୍କାର ୟୁରାସିଆ' ନାମକ ଏକ ଭାରତୀୟ ବାଣିଜ୍ୟ ପ୍ରଦର୍ଶନ ଅ ।ୟୋଜିତ ହେବ । ର୍ନିମାଣ, ରେଳ, ଜଳ ବିଦ୍ୟୁତ, ଖଣି ଏବଂ ଅନ୍ୟାନ୍ୟ କ୍ଷେତ୍ରରେ ର୍କିଗିଜ୍ ଗଣତନ୍ତ୍ରରେ ଥିବା ସୁଯୋଗ ଅଧ୍ୟୟନ କରିବାକୁ ମୁଁ ଭାରତୀୟ କମ୍ପାନୀମାନଙ୍କୁ ଆହ୍ୱାନ କରୁଛି ।
ବନ୍ଧୁଗଣ,
ର୍କିଗିଜ୍ ଗଣତନ୍ତ୍ରର ବିକାଶ ଆବଶ୍ୟକତା ପୂରଣ କରିବାକୁ, ଆଜି ମୁଁ ୨୦୦ ମିଲିୟନ୍ ଡଲାର ମୂଲ୍ୟର ରିହାତି ଋଣ ଘୋଷଣା କରି ଖୁସି ଅଟେ । ମୁଁ ଆଶା କରୁଛି କି ର୍କିଗିଜ ଗଣତନ୍ତ୍ରରେ ଅନେକ ଭାରତ-ର୍କିଗିଜ ମିଳିତ ଅର୍ଥନୈତିକ କାର୍ଯ୍ୟକଳାପ ଆରମ୍ଭ କରିବାରେ ଏହି ସହାୟତା ସହାୟକ ହେବ । ଭାରତ ଏବଂ ର୍କିଗିଜ୍ ଗଣତନ୍ତ୍ର ଏବଂ ମଧ୍ୟ ଏସିଆର ବୃହତ ଅଂଶ ମଧ୍ୟରେ ଉନ୍ନତ ଯୋଗାଯୋଗ ଉଭୟ ପକ୍ଷର ଲୋକଙ୍କ ମଧ୍ୟରେ ବ୍ୟବସାୟ, ପୁଞ୍ଜି ବିନିଯୋଗ ଏବଂ ଲୋକମାନଙ୍କ ମଧ୍ୟରେ ସମ୍ପର୍କ ସ୍ଥାପନ କରିବ ।
ବନ୍ଧୁଗଣ,
ଜାନୁଆରୀରେ ଉଜବେକିସ୍ତାନର ସମରକନ୍ଦରେ ଆୟୋଜିତ ବୈଦେଶିକ ମନ୍ତ୍ରୀ ସ୍ତରରେ ଭାରତ ଏବଂ ର୍କିଗିଜ ଗଣତନ୍ତ୍ର ପ୍ରଥମ ଭାରତ-ମଧ୍ୟଏସିଆ ଆଲୋଚନାରେ ସକ୍ରିୟ ଅଂଶଗ୍ରହଣ କରିଥିଲେ । ଆମର ଅଂଶୀଦାର ଅଞ୍ଚଳରେ ସମୃଦ୍ଧି, ଶାନ୍ତି ଏବଂ ସ୍ଥିରତା ପାଇଁ ଆମର ଏକ ଦର୍ଶନ ଅଛି ।
ଭାରତ ଏବଂ ର୍କିଗିଜସ୍ଥାନ ପରି ଗଣତାନ୍ତ୍ରିକ ତଥା ବିବିଧ ସମାଜ ପାଇଁ ଆତଙ୍କବାଦ ଆଜି ସବୁଠାରୁ ବଡ ବିପଦ । ଆତଙ୍କବାଦ ଏବଂ ମୌଳିକତାର ସମାଧାନ ଖୋଜିବା ପାଇଁ ଆମେ ଏକଜୁଟ ଅଟୁ । ଆତଙ୍କବାଦର ପ୍ରାୟୋଜକଙ୍କୁ ଉତ୍ତରଦାୟୀ ହେବାକୁ ପଡ଼ିବ । ଆତଙ୍କବାଦକୁ କୌଣସି ପ୍ରକାରେ ଯଥାର୍ଥ ବୋଲି ବିବେଚନା କରାଯାଇପାରିବ ନାହିଁ ବୋଲି ଏହି ବାର୍ତ୍ତା ସମଗ୍ର ବିଶ୍ୱକୁ ଦିଆଯିବା ଆବଶ୍ୟକ ।
ବନ୍ଧୁଗଣ, ଭାରତ-ର୍କିଗିଜ ଯୁଗ୍ମ ବୟନଶିଳ୍ପ ପ୍ରଦର୍ଶନୀ ବିସେକ୍ରେ ଉଦଘାଟିତ ହୋଇଛି । ଯେଉଁମାନେ ଉତ୍ସାହର ସହିତ ପ୍ରଦର୍ଶନୀକୁ ଦେଖିଥିଲେ, ସେମାନେ ହୁଏତ ଭାରତ ଏବଂ ର୍କିଗିଜ୍ ବୟନ ପରମ୍ପରାର ସମାନତା ଦେଖି ଆଶ୍ଚର୍ଯ୍ୟ ହୋଇଥିବେ । ପାର୍ବତ୍ୟ ପରିବେଶ, ପରିବେଶ ପର୍ଯ୍ୟଟନ ଏବଂ ତୁଷାର ଚିତାବାଘର ସଂରକ୍ଷଣ ଭଳି ପ୍ରସଙ୍ଗରେ ଭାରତ ଏବଂ ର୍କିଗିଜ୍ ଗଣତନ୍ତ୍ର ମଧ୍ୟ ସହଯୋଗ କରିବେ । ଆମ ମଧ୍ୟରେ ଲୋକମାନଙ୍କ ମଧ୍ୟରେ ବନ୍ଧୁତା ଏବଂ ସାଂସ୍କୃତିକ ଅନ୍ତରଙ୍ଗତା ହେଉଛି ଆମର ସବୁଠାରୁ ବଡ ସମ୍ପତ୍ତି । ମୁଁ ଏହାକୁ ସଂରକ୍ଷିତ ରଖିବାକୁ ଚାହୁଁଛି । ଏଥିପାଇଁ ଅନେକ ପଦକ୍ଷେପ ମଧ୍ୟ ନିଆଯାଇଛି ।
ମୁଁ ଘୋଷଣା କରି ଖୁସି ଯେ ଆମେ ୨୦୨୧ କୁ ର୍କିଗିଜ ଗଣତନ୍ତ୍ର ଏବଂ ଭାରତ ମଧ୍ୟରେ ସଂସ୍କୃତି ଏବଂ ବନ୍ଧୁତ୍ୱର ବର୍ଷ ଭାବରେ ପାଳନ କରିବାକୁ ରାଜି ହୋଇଛୁ । ମୁଁ ପୁଣି ଥରେ ଆପଣଙ୍କୁ ଧନ୍ୟବାଦ ଦେଉଛି ରାଷ୍ଟ୍ରପତି । ଏହି ଅବସରରେ ମୁଁ ଆପଣଙ୍କୁ ଭାରତ ଆସିବାକୁ ନିମନ୍ତ୍ରଣ କରୁଛି । ଭାରତରେ ଆପଣଙ୍କୁ ସ୍ୱାଗତ କରିବା ଆମ ପାଇଁ ଗୌରବର ବିଷୟ ।
ଧନ୍ୟବାଦ
HS
(Visitor Counter : 61